മുന് നോര്ത്ത് ഈസ്റ്റ് സൂപ്പര്താരം ഇനി ഇംഗ്ലണ്ടില് കളിക്കും കരാറിലെത്തിയത് ഈ ക്ലബുമായി ഇന്ത്യന് സൂപ്പര് ലീഗ് ഏഴാം സീസണില് നോര്ത്ത് ഈസ്റ്റ് യുണൈറ്റഡിനായി കളിച്ച മുന്നേറ്റതാരം ക്വെസി ആപ്പിയ ഇംഗ്ലീഷ് ഫുട്ബോളില് തരിച്ചെത്തി. ഇംഗ്ലീഷ് ക്ലബ് ക്രാവ്ലി ടൗണുമായി ഈ താരം കരാറിലെത്തി. ഇംഗ്ലണ്ടിലെ നാലാം ഡിവിഷന് ക്ലബാണ് ക്രാവ്ലി ടൗണ്. ഒരു വര്ഷത്തെ കരാറിലാണ് ആപ്പിയ ക്രാവ്ലിയിലെത്തുന്നത്. ഇത് ഒരു വര്ഷത്തേക്ക് കൂടി നീട്ടാന് അവസരമുണ്ട്. ഒരു വര്ഷത്തെ ഇടവേളയ്ക്ക് ശേഷമാണ് ഈ ഘാന സ്ട്രൈക്കര് ഇംഗ്ലീഷ് ഫുട്ബോളിലേക്ക് തിരിച്ചെത്തുന്നത്. കഴിഞ്ഞ ഒക്ടോബറിലാണ് ഒരു വര്ഷത്തെ കരാറില് ആപ്പിയ നോര്ത്ത് ഈസ്റ്റ് യുണൈറ്റഡിലെത്തുന്നത്. സീസണില് നോര്ത്ത് ഈസ്റ്റിനായി എട്ട് മത്സരങ്ങള് കളിച്ച ആപ്പിയ മൂന്ന് ഗോള് നേടിയിരുന്നു. സീസണിനിടയ്ക്ക് പരുക്കേറ്റ ആപ്പിയ ക്ലബ് വിട്ടിരുന്നു. 31കാരനായ ആപ്പിയ ഇംഗ്ലണ്ടിലാണ് ജനിച്ചത്. ക്രിസ്റ്റല് പാലസടക്കമുള്ള ഒരുപിടി ഇംഗ്ലീഷ് ക്ലബുകളില് ആപ്പിയ കളിച്ചിട്ടുണ്ട്. എന്നാലിതുവരെ പ്രീമിയര് ലീഗില് പന്ത് തട്ടാന് ആപ്പിയക്കായിട്ടില്ല. ഘാന ദേശീയ ടീമിനായി ഏഴ് മത്സരങ്ങളില് ആപ്പിയ ബൂട്ടുകെട്ടി. രണ്ട് ഗോളും ദേശീയ ടീം ജേഴ്സിയില് ആപ്പിയ നേടിയിട്ടുണ്ട്.